b'\n_START_ARTICLE_\nDamoklejski asteroid\n_START_PARAGRAPH_\nDamoklejski asteroid ali Damoklejec je asteroid, ki ima dolgo obhodno dobo in tirnico z veliko izsrednostjo, kar je zna\xc4\x8dilno za periodi\xc4\x8dne komete (na primer Halleyjev komet (1P/Hall)), ne ka\xc5\xbeejo pa za komete zna\xc4\x8dilnega repa. Ime imajo po asteroidu 5335 Damoklej._NEWLINE_Verjetno so Damoklejci jedra kometov tipa Halley, ki so izgubili vso lahko hlapljivo snov na povr\xc5\xa1ju. Tak\xc5\xa1ni kometi izvirajo iz Oortovega oblaka._NEWLINE_Nebesno telo 2001 OG\xe2\x82\x81\xe2\x82\x80\xe2\x82\x88 je bilo prvotno ozna\xc4\x8deno kot Damoklejec. Ko pa je pri\xc5\xa1lo v prison\xc4\x8dje, se je pri\xc4\x8delo obna\xc5\xa1ati kot komet. Zaradi tega je dobilo oznako C/2001 OG\xe2\x82\x81\xe2\x82\x80\xe2\x82\x88 (LONEOS)._NEWLINE_Podobno se je zgodilo tudi z drugimi nebesnimi telesi C/2002 CE\xe2\x82\x81\xe2\x82\x80 (LINEAR), C/2002 VQ\xe2\x82\x89\xe2\x82\x84 (LINEAR), C/2004 HV\xe2\x82\x86\xe2\x82\x80 (Spacewatch). Nekateri Damoklejci imajo v nasprotju z drugimi asteroidi vzvratne tirnice. V juliju 2007 je bilo znanih samo 36 Damoklejcev. Njihova povpre\xc4\x8dna velikost je 8 kilometrov. Izmerjen je bil albedo samo \xc5\xa1tirih Damoklejcev. So med najbolj temnimi telesi v Son\xc4\x8devem sistemu. So precej rde\xc4\x8de barve, vendar ne tako kot telesa iz Kuiperjvega pasu ali Kentavri.'